钦定古今图书集成/明伦汇编/交谊典/第056卷 > 《数陪章梓州泛江有女乐在诸舫戏为艳曲二首以赠章》前人
## 钦定古今图书集成/明伦汇编/交谊典/第056卷 > 《数陪章梓州泛江有女乐在诸舫戏为艳曲二首以赠章》前人

上客回空骑，佳人满近船。江清歌扇底，野旷舞衣前。
玉袖凌风并，金壶隐浪偏。竞将明媚色，偷眼艳阳天。
白日移歌袖，青霄近笛床。翠眉萦度曲，云鬓俨分行。
立马千山暮，回舟一水香。使君自有妇，莫学野鸳鸯。